Public procurement notice: Voluntary Ex Ante Transparency Notice
Published: 2021-03-12
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Services
Procedure: Contract award without prior publication
CPV classification: 72000000
Estimated value: 1498640 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Tartuntatautilain 8 §:n mukaan sairaanhoitopiirin kuntayhtymä ohjaa ja tukee kuntia ja sosiaalihuollon ja terveydenhuollon toimintayksiköitä lääketieteellisellä asiantuntemuksellaan tartuntatautien torjunnassa, kehittää alueellisesti tartuntatautien diagnostiikkaa ja hoitoa sekä selvittää epidemioita yhdessä kuntien kanssa.
Covid-19-pandemia on tartuntatautilain 3 §:n tarkoittama poikkeuksellinen epidemia. HUS koordinoi sairaanhoitopiirinä koronanäytteenottoihin ohjausta ja palveluprosessia sekä Uudenmaan kuntien ja erityisvastuualueidensa välistä yhteistyötä pandemian hallinnassa. HUS Diagnostiikkakeskus tuottaa toiminta-alueellaan koronanäytteenoton palvelut, näytteenotot ja analytiikan.
HUS tuottaa lisäksi STM:n ja THL:n ohjauksessa maahantulijoiden koronanäytteenottoon digitaalisen palveluohjauspalvelun, FINENTRYn ja on kilpailuttanut 15 eri paikkakunnalle alihankkijat maahantulijoiden koronanäytteenottoa toteuttamaan.
FINENTRY-palvelu ja siihen liitetty koronanäytteenoton palveluohjaus- ja ajanvarauspalvelu on suunniteltu Suomen rajanylityspaikoilla toimivien terveydenhuollon ammattilaisten toimintaprosessien tueksi. Koronanäytteenoton digitaalisen palveluohjauksen ja itsepalveluajanvarauksen toteuttaminen säästää terveydenhuollon resursseja ja mahdollistaa nopean reagoinnin edelleen jatkuvaan ja muuttuvaan pandemiatilanteeseen vuoden 2021 aikana. Koronanäytteenoton palvelut ajetaan alas pandemiatoimien tullessa tarpeettomiksi ja terveysturvallisuusviranomaisten niin päättäessä.
Nyt tehtävä suorahankinta koskee HUS Diagnostiikkakeskuksen sekä FINENTRY-palvelun toiminta-alueella tapahtuvaa koronanäytteenoton palveluohjaus- ja ajanvarauspalvelua koronavirusepidemian ajaksi, korkeintaan 31.12.2021 saakka. HUS on hakenut valtionapua koronanäytteenottopalveluiden tuottamiseksi STM:n ohjeiden mukaisesti.
Hankintalain 40.2 §:n 4 kohdan mukaan hankintayksikkö voi valita suorahankinnan, jos sopimuksen tekeminen on ehdottoman välttämätöntä eikä säädettyjä määräaikoja voida noudattaa hankintayksiköstä riippumattomasta, ennalta arvaamattomasta syystä aiheutuneen äärimmäisen kiireen vuoksi. Koronavirusepidemia on tartuntatautilain tarkoittama poikkeuksellinen epidemia, jonka torjuminen on ehdottoman välttämätöntä ja kiireellistä.
Mikäli koronanäytteenoton palveluohjaus- ja ajanvarausohjelmistosta toteutettaisiin hankintalain mukainen kilpailutus säädettyine määräaikoineen, olisi väliaikaiseksi tarkoitettu ohjelmisto käytössä arviolta vasta syksyllä 2021, mikä aiheuttaisi kestämätöntä viivästystä pandemian hallintatoimiin. Ainoa keino järjestää koronanäytteenoton palveluohjaus koronavirusepidemian edellyttämässä aikataulussa ja pandemian edellyttämine toiminnallisuuksineen on jatkaa Vihta-ohjelmiston käyttöä. Netorek Aika Oy pystyy tarjouksensa mukaisesti tuottamaan HUSin tuottaman covid-19-ohjelmistopalveluun liitetyn koronanäytteenoton palvelu- ja toiminnanohjauksen ja ajanvarauksen sekä siihen liittyvät tuki-, integraatio-, ja asiantuntijapalvelut kiireellisellä aikataululla.
Hankintalain 40.2 §:n 2 kohdan mukaan suorahankinta on mahdollinen tilanteessa, jossa teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan; lisäedellytyksenä on, että järkeviä vaihtoehtoisia tai korvaavia ratkaisuja ei ole eikä kilpailun puuttuminen johdu hankinnan ehtojen keinotekoisesta kaventamisesta.
Vihta-ohjelmistoon liittyvät tekijänoikeudet omistaa Netorek Aika Oy, eikä HUS voi toteuttaa siihen itse muutoksia ja laajennuksia yksinoikeuden suojaamiseen liittyvistä syistä.
Nyt tehtävä suorahankinta koskee HUS Diagnostiikkakeskuksen sekä FINENTRY-palvelun toiminta-alueella tapahtuvaa koronanäytteenoton palveluohjaus- ja ajanvarauspalvelua koronavirusepidemian ajaksi, korkeintaan 31.12.2021 saakka. HUS on hakenut valtionapua koronanäytteenottopalveluiden tuottamiseksi STM:n ohjeiden mukaisesti.


Winner: Netorek Aika Oy
Award value: 1498640